Na temelju čl. 40. i 41. Zakona o ustanovama (Narodne novine br. 76/93, 29/97, 47/99, 35/08, 127/19), članka 37. Zakona o predškolskom odgoju i obrazovanju (NN broj 10/97, 107/07, 94/13 i 98/19 ), te članka 42. i 43. Statuta Dječjeg vrtića Grigor Vitez, Upravno vijeće Dječjeg vrtića Grigor Vitez na svojoj 5. sjednici održanoj 15.10.2021. godine donijelo je odluku temeljem koje se raspisuje:

**N A T J E Č A J**

**za izbor i imenovanje ravnatelja/ice Dječjeg vrtića Grigor Vitez**

**UVJETI:**

Za ravnatelja/icu može biti imenovana osoba koja:

* ispunjava uvjete za odgojitelja ili stručnog suradnika propisane Zakonom o predškolskom odgoju i obrazovanju (NN broj 10/97, 107/07, 94/13, 98/19 ) i Pravilnikom o vrsti stručne spreme stručnih djelatnika te vrsti i stupnju stručne spreme ostalih djelatnika u vrtiću (NN 133/97)
* ima najmanje 5 ( pet ) godina radnog staža u djelatnosti predškolskog odgoja
* ne postoje zapreke za zasnivanje radnog odnosa iz članka 25. Zakona o predškolskom odgoju i obrazovanju (NN broj 10/97, 107/07, 94/13 i 98/19)

**VRIJEME NA KOJE SE IMENUJE:**

Ravnatelj/ica se imenuje na mandat od 4 ( četiri ) godine.

**DOKAZI O ISPUNJAVANJU UVJETA:**

Prijava na natječaj mora biti vlastoručno potpisana i sadržavati priloge kako slijedi:

- Životopis s opisom dosadašnjeg rada

* Dokaz o hrvatskom državljanstvu (elektronički zapis ili kopija domovnice, kopija osobne iskaznice ili putovnice)
* Dokaz o stečenoj stručnoj spremi (kopija diplome)
* Dokaz o položenom stručnom ispitu (osim radnika koji sukladno članku 32. Pravilniku o načinu i uvjetima polaganja stručnog ispita odgojitelja i stručnih suradnika u dječjem vrtiću (NN 133/97 i 4/98) nemaju obvezu polaganja stručnog ispita).
* Elektronički zapis odnosno potvrda o podacima evidentiranim u matičnoj evidenciji Hrvatskog zavoda za mirovinsko osiguranje
* dokaz o nepostojanju zapreka za zasnivanje radnog odnosa sukladno čl.25. Zakona o predškolskom odgoju i obrazovanju ( ne starije od 6 mjeseci)

1. potvrda nadležnog suda da se protiv kandidata ne vodi kazneni postupak (čl.25.

st. 2. Zakona o predškolskom odgoju i obrazovanju)

1. potvrda nadležnog suda da se protiv kandidata ne vodi prekršajni postupak (čl.25.

st. 4. Zakona o predškolskom odgoju i obrazovanju)

Isprave se prilažu u neovjerenoj kopiji, a kandidat koji bude izabran u obvezi je prije sklapanja ugovora o radu dostaviti dokaze o ispunjavanju uvjeta u izvorniku ili ovjerenoj kopiji.

U skladu sa Zakonom o ravnopravnosti spolova na natječaj se mogu javiti osobe obaju spolova koje ispunjavaju propisane uvjete.

Prijavom na natječaj kandidati (m/ž) daju privolu za obradu osobnih podataka u skladu sa propisima kojima je propisana zaštita osobnih podataka u svrhu provedbe natječajnog postupka i rezultata natječaja.

Kandidati koji ostvaruju pravo prednosti prilikom zapošljavanja prema posebnim propisima, dužni su u prijavi na natječaj pozvati se na to pravo, odnosno uz prijavu priložiti svu potrebnu dokumentaciju prema posebnim propisima te ostvaruju prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti kod zapošljavanja u skladu s čl. 102. Zakona o hrvatskim braniteljima iz Domovinskog rata i članovima njihovih obitelji (Narodne novine br. 121/17, 98/19, 84/21), mora se pozvati na to pravo, te uz prijavu na javni natječaj dužan je priložiti sve dokaze o ispunjavanju traženih uvjeta.

Sve potrebne informacije dostupne su na mrežnoj stranici Ministarstva hrvatskih branitelja: <https://branitelji.gov.hr/zaposljavanje-843/843>, a sve dodatne informacije o dokazima koji su potrebni za ostvarivanje prava prednosti pri zapošljavanju dostupni su na sljedećoj poveznici:

[**https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf**](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

**ROK ZA PODNOŠENJE PRIJAVA NA NATJEČAJ:**

Rok za predaju pisanih prijava s obveznim prilozima je osam (8) dana od objave u Narodnim novinama.

Nepotpune i nepravovremene prijave neće se razmatrati.

**ROK U KOJEM SE KANDIDATI OBAVJEŠTAVAJU O IZBORU:**

O rezultatima natječaja kandidati sa potpunom pisanom prijavom biti će obaviješteni u roku od 45 dana od dana isteka roka za podnošenje prijava.

Pisane prijave na natječaj s potrebnom dokumentacijom o ispunjavanju uvjeta natječaja, dostavljaju se poštom preporučeno ili se predaju osobno u tajništvo vrtića radnim danom od 8:00 do 15:00 sati u zatvorenoj omotnici s naznakom: „**Natječaj za ravnatelja – ne otvarati**“, na adresu:

Dječji vrtić Grigor Vitez, 10 430 Samobor, Perkovčeva 88/1

Upravno vijeće Dječjeg vrtića Grigor Vitez

SAMOBOR

KLASA: 112-07/21-01-10

URBROJ:238/27-71/02-21-01